CELEX: 62018TN0658
Language: sk
Date: 2018-10-31 00:00:00
Title: Vec T-658/18: Žaloba podaná 31. októbra 2018 – Hästens Sängar/EUIPO (Zobrazenie opakujúcich sa štvorcov)

21.1.2019   
            
            
               SK
            
            
               Úradný vestník Európskej únie
            
            
               C 25/46
            
         
      Žaloba podaná 31. októbra 2018 – Hästens Sängar/EUIPO (Zobrazenie opakujúcich sa štvorcov)
      (Vec T-658/18)
      (2019/C 25/59)
      Jazyk konania: angličtina
      
         Účastníci konania
      
      
         Žalobkyňa: Hästens Sängar AB (Köping, Švédsko) (v zastúpení: M. Johansson a R. Wessman, advokáti)
      
         Žalovaný: Úrad Európskej únie pre duševné vlastníctvo (EUIPO)
      
         Údaje týkajúce sa konania pred EUIPO
      
      
         Dotknutá sporná ochranná známka: medzinárodný zápis, v ktorom je vyznačená Európska únia, týkajúci sa obrazovej ochrannej známky v modrej a bielej farbe (Zobrazenie opakujúcich sa štvorcov) – prihláška č. 1 340 047.
      
         Napadnuté rozhodnutie: rozhodnutie druhého odvolacieho senátu EUIPO z 8. augusta 2018 vo veci R 442/2018-2.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  porušenie článku 94 a článku 7 ods. 1 písm. b) nariadenia Európskeho parlamentu a Rady (EÚ) 2017/1001 z dôvodu, že odvolací senát nevykonal náležité preskúmanie a/alebo neuviedol dôvody svojho rozhodnutia vo vzťahu k jednotlivým prihlasovaným tovarom a službám,
               
            
                  —
               
               
                  porušenie článkov 94 a 95, ako aj článku 7 ods. 1 písm. b) nariadenia Európskeho parlamentu a Rady (EÚ) 2017/1001 z dôvodu, že predmetná ochranná známka nepredstavuje opakujúci sa vzorec alebo trojrozmernú ochrannú známku,
               
            
                  —
               
               
                  nesprávne posúdenie príslušného všeobecného záujmu, ktoré je v rozpore s článkom 7 ods. 1 písm. b) nariadenia Európskeho parlamentu a Rady (EÚ) 2017/1001,
               
            
                  —
               
               
                  porušenie článku 7 ods. 1 písm. b) nariadenia Európskeho parlamentu a Rady (EÚ) 2017/1001, keďže odvolací senát vykonal nesprávne posúdenie vnútornej rozlišovacej spôsobilosti.